title: Eduardo Galeano
text: Eduardo Germán María Hughes Galeano (Montevideo, 3 de setiembre de 1940 - Montevideo, 13 d'abril de 2015), conoixiu como Eduardo Galeano, fue un periodista y escritor uruguayo, ganador d'o premio Stig Dagerman. Fue considerau como un d'os más destacaus escritors d'a literatura latinoamericana.
  
  Os suyos libros más conoixius, Memoria del fuego (1986) y Las venas abiertas de América Latina (1971), han estaus traducius a vint idiomas. Os suyos treballos trascienden cheneros ortodoxos, combinando documental, ficción, periodismo, analís politico y historia.
  
  Biografía 
  Fillo d'una familia catolica de clase meya y radices europeas (britanicas, alemanas, espanyolas y italianas)
  
  Mientres l'adolescencia suya treballó de qualques cosas: mecanico d'autos, pintor de cartels, mensachero, mecanografo, caixero y asinas-asinas. Con 14 anyadas vendió a suya primer caricatura politica a El Sol, o periodico semanal d'o partiu socialista.
  
  Encetó a suya carrera de periodista tot prencipiando os anyos 1960 como editor de Marcha (1960-64), una revista que, baixo a dirección de Carlos Quijano, tenió prou influencia en o pensamiento uruguayo d'a epoca y contó con contribucions como as de Mario Vargas Llosa, Mario Benedetti, Manuel Maldonado Denis u Roberto Fernández Retamar. Mientres dos anyadas editó o diario Época y treballó d'editor chefe en a premsa universitaria.
  
  En 1973 os militars prenión o poder a traviés d'un golpe d'estato, y a causa d'a suya participación en roldes marxistas (tupamaros), Galeano fue agafau y aforzau a fuyir. S'establió en Archentina, do fundó a revista cultural Crisis.
  
  En 1976, Jorge Rafael Videla prenió o poder en Archentina a traviés d'un golpe d'estato militar que remató en una dictadura, o suyo nombre s'adhibió a la lista d'os condenaus por os esquadrons d'a muerte, razón por a qual se trobó aforzau a fuyir atra vegada, ista vegada ta Barcelona, do escribió a suya famosa trilochía Memoria del fuego.
  
  Eduardo Galeano vive dende 1985 -en rematar-se a dictadura uruguaya- en Montevideo, do contina fendo a suya literatura y o suyo periodismo politico.
  
  En l'anyada 2010 li fue concedíu o Premio Internacional de Periodismo Manuel Vázquez Montalbán en a categoría de periodismo esportivo.
  
  Obras publicadas
  
  Referencias 
  
  Escritors en castellano
  Escritors d'Uruguai
  Naixius de Montevideo
  Periodistas d'Uruguai
  1940 (naixencias)